Μπέρχτεσγκαντεν

Το Μπέρχτεσγκαντεν είναι ένας δήμος στις Βαυαρικές Άλπεις. Βρίσκεται στα νότια της επαρχίας Μπέρχτεσγκαντενερ Λαντ στη Βαυαρία, κοντά στα σύνορα με την Αυστρία, περίπου 30 χλμ. νότια του Σάλτσμπουργκ και 180 χλμ. νοτιανατολικά του Μονάχου. Το Μπέρχτεσγκαντεν συχνά συνδέεται με το Βάτσμαν, την τρίτη ψηλότερη κορυφή της Γερμανίας με υψόμετρο 2.713μ., φημισμένη στους ορειβάτες για την Όστβαντ (ανατολική πλευρά), και την βαθιά λίμνη Κένιγκσζεε (5,2χλμ²). Άλλη αξιοσημείωτη κορυφή είναι η Κέλσταϊν (1.835μ.) με το Κέλσταϊνχαους (φωλιά του αετού), που προσφέρει εξαιρετική θέα στους επισκέπτες της.